Diari Oficial de la Generalitat Valenciana


Sumari del DOGV 4480, del 14-04-2003 (2003/3776)

Actuacions de juí verbal número 851/2002. Cèdula de notificació.
----------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3776


Organisme emissor
:   Jutjat de Primera Instància Número 4 d'Elx

Tipus de document
:   Anunci

Actuacions de juí verbal número 851/2002. Cèdula de notificació. [2003/3776]
  
María José Bernal Bernal, secretària del Jutjat de Primera Instància número 4 d'Elx, fa saber:
  
Que en este jutjat se seguixen actuacions de juí verbal número 851/2002, a instància de Pilar Fernández Sánchez, representada per la procuradora la senyora Fenoll Sala, contra María del Mar Rodríguez Garrigós, sobre reclamació de quantitat, en les quals s'ha dictat sentència i interlocutòria d'aclariment d'esta, que té la decisió i la part dispositiva que es diu tot seguit:
  
«Decisió de la sentència
  
Que amb l'estimació de la demanda formulada per la procuradora la senyora Fenoll Sala, en nom i representació de Pilar Fernández Sánchez, contra María del Mar Rodríguez Garrigós, declare resolt el contracte d'arrendament que amb referència a l'habitatge situat al carrer de Màlaga, número 1, 5a, planta 2, urbanització Villa Adelaida de Santa Pola, lliga a ambdues parts; i en conseqüència condemne la demandada perquè en el termini legal desallotge i deixe lliure i a disposició de l'actora este immoble, sota l'advertència que si així no ho fan es procedirà al seu llançament; així mateix condemne la demandada, María del Mar Rodríguez Garrigós, perquè pague a l'actora la suma de dos mil set-cents nou euros i seixanta-huit cèntims (2.709,68 EUR), més els interessos legals, i faig expressa condemna en costes a la part demandada.
  
Notifiqueu esta resolució a les parts, i feu-los saber que contra esta hi podran preparar un recurs d'apel·lació en el termini de cinc dies, des de la notificació. Les actuacions romandran a la secretaria a disposició de les parts als efectes de formalitzar el recurs davant d'este jutjat en el termini expressat.
  
Esta és la meua sentència, de la qual es portarà testimoni a les actuacions principals, jutjant en primera instància, que pronuncie, mane i firme.
  
Part dispositiva de la interlocutòria: accedir a la aclariment sol·licitat de la sentència de data 28 de gener de 2003, sol·licitada per la procuradora la senyora Fenoll Sala, i afegir en este sentit al fonament de dret tercer, a més del pagament de la quantitat reclamada en concepte de rendes vençudes fins a la interposició de la demanda, els rebuts de llum i aigua reportats fins a la presentació de la demanda, així mateix s'acorda modificar en la decisió de la sentència que la quantitat que es deu per estos conceptes és de 2.790,68 euros, i es manté íntegrament la resta de pronunciaments de la resolució.
  
Manera d'impugnació: esta resolució forma part de la sentència de data 28 de gener de 2003 que s'aclarix. El termini per a recórrer esta es compta des de la notificació d'esta interlocutòria (article 448.2 de la Llei d'Enjudiciament Civil).
  
Esta és la interlocutòria que acorda, mana i firma Yolanda Julia Candela Quesada, magistrada jutgessa en substitució del Jutjat de Primera Instància número 4 d'Elx».
  
I perquè valga de notificació en forma a la demandada, María del Mar Rodríguez Garrigós i espòs, als efectes de l'article 144 RH, els quals es troben en parador ignorat, lliure el present edicte perquè es publique en el butlletí oficial de la comunitat autònoma.